Frenk Sinatra

Fəaliyyəti 

Svinq musiqisinin populyar olduğu dövrdə karyerasına başlayan Sinatra 1940-cı illərin əvvəllərində məşhurluq qazanmağa başladı və gənclərin sevimlisinə çevrildi. 50-ci illərin əvvəllərində karyerasında eniş dövrü yaşansa da, 1954-cü ildə "Bundan sonra əbədiyyətədək" (From Here to Eternity) filmindəki Ancelo Madjio roluna görə layiq görüldüyü "ən yaxşı arxa plan kişi roluna görə" Oskar mükafatı onun şöhrətini yenidən artırdı.

1965-ci ildə Frenk Sinatra 50 yaşını qeyd etdi, Emi mükafatına layiq görülmüş "Frenk Sinatra: İnsan və onun musiqisi" (Frank Sinatra: A Man and His Music) televiziya filmində çəkildi və özünün ən məşhur mahnılarından olan "Strangers in the Night" və "My Way" mahnılarını ifa etdi. 50 illik aktiv yaradıcılıq fəaliyyəti dövründə Sinatra 100-ə yaxın populyar sinql-disk yazdırmış, ABŞ-nin ən məşhur bəstəkarlarının – Corc Gerşvin, Kol Porter və İrvinq Berlinin əsərlərini ifa etmişdir.

1971-ci ildə karyerasını başa çatdırdığını elan etsə də, nadir hallarda konsertlər verməkdə davam edirdi. 1973-cü ildə bir neçə albom yazdırdı, 1979-cu ildə isə başqa bir məşhur mahnısını "New York, New York"u ifa etdi. Sonuncu konsertini 1994-cü ildə vermişdir.

Frenk Sinatra 1998-ci il mayın 14-ü gecə saat 10:50-də Los-Ancelesdəki "Cedars-Sinai" tibb mərkəzində, 82 yaşında vəfat etmişdir.

Sinatra 11 Qremmi mükafatına layiq görülmüşdür. 1997-ci ildə ABŞ-nin ali mükafatı sayılan Konqresin Qızıl Medalı ilə təltif edilmişdir.

 Diskoqrafiya 

 İstinadlar 

 Xarici keçidlər 

 Frenk Sinatranın rəsmi saytı 
 Sinatra ailəsinin rəsmi saytı 
 Frenk Sinatranın mahnılarının sözləri 


Kateqoriya:Los-Ancelesdə vəfat edənlər
Kateqoriya:ABŞ müğənniləri
Kateqoriya:ABŞ aktyorları
Kateqoriya:Oskar mükafatı laureatları
Kateqoriya:Fəxri "Oskar" mükafatı laureatları
Kateqoriya:Qremmi mükafatı laureatları
Kateqoriya:Sesil B. De Mill mükafatı laureatları
Kateqoriya:Poçt markalarında şəxslər
Kateqoriya:Ürək tutmasından ölənlər
Kateqoriya:ABŞ-nin televiziya aparıcıları
Kateqoriya:XX əsr müğənniləri
Kateqoriya:XX əsr aktyorları
Kateqoriya:Columbia Records artistləri